section_heading: Povijest
paragraph_text: Grad se počeo znatnije trgovački razvijati tek tijekom utrke za Afriku, kada je Velika Britanija 1878. anektirala Walvis Bay i okolni teritorij, kako bi preduhitrila Nijemce u tom području. Teritorij je priključen Kapskoj koloniji. Godine 1910. grad i cijela kolonija postali su dio novoosnovane Južnoafričke Unije. U to vrijeme izbija spor s Njemačkom oko granica ove enklave. Spor je riješen 1911. time da je Walvis Bay sveden na 1,124 km².